b"\n_START_ARTICLE_\nHabitatge a la pla\xc3\xa7a Anselm Clav\xc3\xa9\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge notable, de planta baixa i un pis constru\xc3\xaft amb ma\xc3\xb3 arrebossat i pintat, ma\xc3\xb3 vist i pedra artificial als ornaments. La coberta \xc3\xa9s de teula \xc3\xa0rab, sense r\xc3\xa0fec, amb la barana de ma\xc3\xb3 vist treballat en relleu que fa les funcions de sanefa ornamental. Unes petites franges individualitzen els dos pisos, efecte accentuat pel diferent color que s'ha emprat per pintar cadascun d'ells. A la fa\xc3\xa7ana principal s'obren dues finestres rectangulars a cada costat de la porta d'entrada, mentre que al pis superior s'inverteix l'ordre situant un balc\xc3\xb3 damunt de cada parell de finestres i una finestra com la dels baixos al mig. T\xc3\xa9 un petit jard\xc3\xad al davant com la majoria dels habitatges de la col\xc3\xb2nia. La fa\xc3\xa7ana del carrer Reixach t\xc3\xa9 a cadascuna de les dues plantes finestres id\xc3\xa8ntiques a les de l'entrada."